Bya JOSEPHAT SSEGUYA
OMUYIMBI Mirriam Mampi Mukape eyakazibwako erya Swiriri asesezza bannamawulire mu lukiiko mwe yabadde yeyanjulira bwe yagambye nti ekigambo ky’ayimba mu luyimba lwe nti, Omubiri’ ddala kitegeeza mubiri mu lulimu lwe bayita Bemba olw’e Zambia lwe yayimbamu oluyimba luno.
Yagambye nti yeegomba mu Uganda abayimbi nga Cindy, Bobi Wine ne Jose Chameleone gwe yagambye nti bulijjo awulira ennyimba ze nga tamanyi nti Munnayuganda ng’alowooza nti oba w’e Jamaica.
Swiriri naye yewuunyizza nti Munnayuganda bw’ayogera, Omuzambia asobola okutegeera by’ayogera kubanga yali tamanyi nti ekigambo ekyo kiyinza okubeera nga kye kimu mu Uganda.
Yagambye nti yayimba ku musajja eyali ayagala ennyo omukazi ng’amuyita Swiiti-swiiti-(swiriri kye kitegeeza) kyokka bwe yamala okusumulula omubiri gwe gwonna ate n’amwefuulira ebya laavu teyabitwala mu maaso.
Yagambye nti asonyiye Ragga Dee eyakyusa oluyimba lwe luno kubanga alabika yakikola lwa kumatira nnyimba ze.
Swiriri ng’ayambibwako Bukedde Fa Ma 100.5 ne 106.8 Fa Ma e Masaka, ategese ekivvulu ku lw’abaagalana ku Hotel African we yakoledde olukiiko luno eggulo
Mbadde mmanyi Chameleone Mujamaica- Swiriri
tso_Latn lug_Latn lug_Latn lug_Latn lug_Latn lug_Latn lug_Latn lug_Latn